סיביו

סיביו (ברומנית: Sibiu, בגרמנית: Hermannstadt; בהונגרית: Nagyszeben; ביידיש: סעבען או הערמאנשטאט) היא עיר ברומניה, בעלת אוכלוסייה של כ-155,000 איש. היא אחת מהערים החשובות בטרנסילבניה, ובירת מחוז סיביו. מקור שמה של העיר הגיע בעקבות שמו הלטיני של הנהר החוצה את העיר הנקרא צ'יבין. היסטוריה סיביו נוסדה בימי הביניים על ידי סקסונים טרנסילבנים, ומאוחר יותר הוקפה בחומה חזקה. היא ידועה בזכות הנקניק שיוצר בה (נקניק סיביו). עם האתרים החשובים בעיר נמנה המוזיאון הלאומי ברוקנטל, הכולל שישה מוזיאונים באתרים שונים בעיר, כל אחד בתחום אחר (מוזיאון אמנות, ספריית ברוקנטל, מוזיאון להיסטוריה, מוזיאון לפרמקולוגיה, מוזיאון להיסטוריית הטבע ומוזיאון לכלי נשק וציד). מוזיאון ברוקנטל נפתח לקהל עוד בשנת 1817, והוא הראשון מסוגו ברומניה. בכל שנה נערך בסיביו פסטיבל ג'אז בינלאומי. בין השאר התארחו בו גם אמנים ישראליים כמו J.Viewz והדרה לוין ארדי. משנת 2004 ואילך, מארחת העיר ברציפות את מרוץ הראלי-אנדורו המפרך לאופנועי שטח, ה-"RedBull Romaniacs", כשמסלולי כל ארבעת ימי התחרות מתחילים ומסתיימים בשולי העיר. העיר נבחרה לבירת התרבות של אירופה לשנת 2007, ביחד עם לוקסמבורג. יהדות העיר הקהילה היהודית בסיביו קיימת מאז המאה ה-12, אך מעולם לא הייתה מהגדולות ברומניה. בשנות ה-40 של המאה ה-20 חיו בעיר כ-1,300 יהודים, עם שלושה בתי כנסת, שני בתי קברות ושני מקוואות. כיום, הקהילה הקטנה שנותרה חוגגת את החגים והשבתות בבית הכנסת הגדול, שנבנה בשנת 1899. ספורט קבוצת הכדורגל ווינצה סיביו, משחקת בליגת העל הרומנית. קבוצת הכדורסל אטלסיב סיביו, משחקת בליגת העל הרומנית. ערים תאומות הולנד דוונטר, אוברייסל, הולנד אוסטריה קלגנפורט, קרינתיה, אוסטריה ברזיל באורו, סאו פאולו, ברזיל (מ־1995) קישורים חיצוניים אתר האינטרנט הרשמי של סיביו סיביו (רומניה), דף שער בספרייה הלאומית אמיר סולומון, סיביו: חוויה רומנית חדשה במחירים זולים, באתר ynet, 5 בנובמבר 2018 סיביו, באתר אנציקלופדיה בריטניקה (באנגלית)